  Анжелика Тихонова корреспондент Ижкарысь чугун сюрес вокзал азьын площадьын быдэс дуннелы тодмо крезьгурчилэсь Пётр Ильич Чайковскийлэсь синпелетсэ пуктыны быгатозы. Со сярысь Ижкарысь администрацилэн пресс-службаез ивортэ. 25-тӥ пӧсьтолэзе сыӵе пумкылъян Историен но лулчеберетэн герӟаськем синпелетъёсты утёнъя, урамъёслы, пролкаослы но дугдылонниослы ним сётонъя но воштонъя ӧри кутӥз.  Ӧрилэн кенешоназ лулчеберет кылёсбуръя «Русский мир» центрлэн тӧроезлэсь, Сьӧлтаысь казакъёслэн огазеяськонзылэн атаманэзлэсь, казакъёслэн Верховой Камско-Хлановской округъя огинысьтызы войсковой старшиналэсь Алексей Зоринлэсь вазиськонзэ эскеризы. Вазиськонын крезьгурчилэн вордӥськем шаерезлэн шоркараз синпелет пуктонлэн кулэлыкез пусъемын. Синпелетлэн авторез Виктор Овчинников верамъя, элькунлэсь но солэн шоркаезлэсь туссэ кылдытонын промышленность гинэ ӧвӧл, гуманитарной люкетэз но бадӟым инты басьтэ. Синпелетэз Ижкарысь чугун сюрес вокзал доры пуктыса шонер луоз. Со интыез кармылэн капакаосыз юнме уг нимало Виктор Овчинников, синпелетлэн авторезӦрилэн ёзчиосыз Пётр Чайковскийлы синпелетэз чугун сюрес вокзал доры пуктыны луонлыкез Ижкар администрациысь архитектурая но карез лэсьтонъя валтӥсь управленилэсь ӵектонъёссэ лыдэ басьтыса соглаштӥзы.   Тегъёс: Ижкар Удмуртия Чайковский синпелет чугунсюрес  